An sace wani babban dan kasuwa a garin Zauro na jihar Kebbi - ISYAKU.COM An sace wani babban dan kasuwa a garin Zauro na jihar Kebbi - ISYAKU.COM
Home > LABARI > An sace wani babban dan kasuwa a garin Zauro na jihar Kebbi
An sace wani babban dan kasuwa a garin Zauro na jihar Kebbi
Wasu yan bindiga sun sace wani dan kasuwa mai suna Alhaji Murtala Zauro a gidansa da ke kauyen Zauro kusa da garin Birnin kebbi a jihar Kebbi ranar Asabar da dare bayan Sallar Isha'i'
Majiyarmu ta ce wasu mutane ne cikin dare suka aika wani dan karamin yaro cewa ya sallamo Murtala daga gidansa, fitowarsa ke da wuya sai suka tilasta shi ya shiga motarsu kuma suka arce da shi. Babu wanda ya san wajen da mutanen suka tafi da shi.
Kakakin yansandan jihar Kebbi DSP Danjuma Possi ya tabbatar da faruwar lamarin, ya kuma ce yansanda na kokari kan lamarin, kuma kawo yanzu wayar Murtala tana kashe, hakazalika ba wanda ya tuntube iyalinsa ko yansanda dangane da wata bukata a kan lamarin kawo yanzu.
Item Reviewed: An sace wani babban dan kasuwa a garin Zauro na jihar Kebbi Rating: 5 Reviewed By: -